CELEX: 62015TN0147
Language: fi
Date: 2015-03-30 00:00:00
Title: Asia T-147/15: Kanne 30.3.2015 – Tšekin tasavalta v. komissio

29.6.2015   
            
            
               FI
            
            
               Euroopan unionin virallinen lehti
            
            
               C 213/38
            
         Kanne 30.3.2015 – Tšekin tasavalta v. komissio
   (Asia T-147/15)
   (2015/C 213/63)
   Oikeudenkäyntikieli: tšekki
   
      Asianosaiset
   
   
      Kantaja: Tšekin tasavalta (asiamiehet: M. Smolek, T. Müller, J. Očková ja J. Vláčil)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 20.1.2015 tehdyn komission päätöksen BUDG/B/3/RDL D(15)217973, jolla kieltäydytään soveltamasta neuvoston asetuksen (EY, Euratom) N:o 1150/2000 (1) 17 artiklan 2 kohtaan perustuvaa vapautusta velvollisuudesta osoittaa määrältään 5 3 9 76  340,00 CZK:a vastaava summa omia varoja
            
         
               —
            
            
               velvoittaa Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
            
               1)
            
            
               Ensimmäinen kanneperuste, joka perustuu neuvoston asetuksen N:o 1150/2000 17 artiklan 1 ja 2 kohdan rikkomiseen.
               
                           —
                        
                        
                           Kantaja väittää tässä yhteydessä, että kun komissio teki riidanalaisen päätöksen, se rikkoi neuvoston asetuksen N:o 1150/2000 17 artiklan 1 ja 2 kohtaa siltä osin kuin se tuli virheellisesti siihen lopputulokseen, että Tšekin tasavalta ei ollut ryhtynyt kaikkiin tarpeellisiin toimenpiteisiin osoittaakseen tietyn määrän EU:n omia varoja komission käyttöön, ja vaatii sellaisen summan osoittamista, jota ei voitu sulkea pois syistä, jotka eivät johtuneet Tšekin tasavallasta.
                        
                     
         
            
               2)
            
            
               Toinen kanneperuste, joka perustuu Euroopan unionin perusoikeuskirjan 41 artiklan rikkomiseen ja Tšekin tasavallan puolustautumisoikeuksien loukkaamiseen
               
                           —
                        
                        
                           Kantaja väittää tässä yhteydessä, että kun komissio teki riidanalaisen päätöksen, se rikkoi Euroopan unionin perusoikeuskirjan 41 artiklaa ja loukkasi Tšekin tasavallan puolustautumisoikeuksia siltä osin kuin se ei antanut Tšekin tasavallalle mahdollisuutta ilmaista näkemystään tarkoituksenmukaisesti ja tehokkaasti.
                        
                     
         
      (1)  Yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annettu neuvoston asetus (EY, Euratom) N:o 1150/2000 (EYVL 2000 L 103, s. 1).